CELEX: 32009D0180
Language: sk
Date: 2009-03-11 00:00:00
Title: 2009/180/ES: Rozhodnutie Komisie z  11. marca 2009 o uverejnení odkazu s obmedzením na normu EN 12312-9:2005 Vybavenie letiskových plôch – Osobitné požiadavky – Časť 9: Nakladacie zariadenia kontajnerov/paliet v súlade so smernicou Európskeho parlamentu a Rady 98/37/ES [oznámené pod číslom K(2009) 1551] (Text s významom pre EHP)

12.3.2009   
            
            
               SK
            
            
               Úradný vestník Európskej únie
            
            
               L 67/85
            
         
      ROZHODNUTIE KOMISIE
   
   z 11. marca 2009
   o uverejnení odkazu s obmedzením na normu EN 12312-9:2005 Vybavenie letiskových plôch – Osobitné požiadavky – Časť 9: Nakladacie zariadenia kontajnerov/paliet v súlade so smernicou Európskeho parlamentu a Rady 98/37/ES
   [oznámené pod číslom K(2009) 1551]
   (Text s významom pre EHP)
   (2009/180/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/37/ES z 22. júna 1998 o aproximácii právnych predpisov členských štátov týkajúcich sa strojových zariadení (1), a najmä na jej článok 6 ods. 1,
   so zreteľom na stanovisko stáleho výboru zriadeného podľa článku 5 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov a pravidiel o službách informačnej spoločnosti (2),
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol odkaz uverejnený v Úradnom vestníku Európskej únie, vzťahuje na jednu alebo viac základných zdravotných a bezpečnostných požiadaviek stanovených v prílohe I k smernici 98/37/ES, predpokladá sa, že stroj zhotovený v súlade s touto normou spĺňa príslušné základné požiadavky.
            
         
               (2)
            
            
               Podľa článku 6 ods. 1 smernice 98/37/ES Francúzsko podalo formálnu námietku proti norme EN 12312-9:2005 Vybavenie letiskových plôch – Osobitné požiadavky – Časť 9: Nakladacie zariadenia kontajnerov/paliet prijatej Európskym výborom pre normalizáciu (CEN) 21. marca 2005, na ktorú bol odkaz uverejnený v Úradnom vestníku Európskej únie
                   (3).
            
         
               (3)
            
            
               Jedným z hlavných rizík, s ktorými sú spojené nakladacie zariadenia kontajnerov a paliet pre letiská, je riziko pádu zo zvýšeného miesta obsluhy a z iných miest, na ktoré majú pracovníci obsluhy prístup pri manipulácii s nákladovými dverami a nákladom. Spôsoby ochrany pred týmto rizikom musia byť účinné, pričom sa musia prispôsobiť tvaru lietadla a vyhnúť sa jeho poškodeniu.
            
         
               (4)
            
            
               Po preskúmaní normy EN 12312-9:2005 Komisia zistila, že nespĺňa základnú zdravotnú a bezpečnostnú požiadavku 1.5.15 prílohy I k smernici 98/37/ES týkajúcu sa nebezpečenstva pošmyknutia, zakopnutia alebo pádu spolu so základnou zdravotnou požiadavkou 1.1.2 písm. b) uvedenej prílohy týkajúcou sa princípov integrovanej bezpečnosti. Konkrétne v bode 5.6 normy Pomliaždenie, pokĺznutie a pád nie sú uvedené špecifikácie týkajúce sa výberu, dizajnu, umiestnenia a konštrukcie prostriedkov, ktoré sa majú použiť na ochranu pred pádom z nakladacích zariadení kontajnerov a paliet, ale odkazuje sa len na všeobecné špecifikácie EN 1915-1:2001 Vybavenie letiskových plôch – Všeobecné požiadavky – Časť 1: Základné bezpečnostné požiadavky, v ktorých sú opísané rozličné typy ochrany, ktoré možno použiť.
            
         
               (5)
            
            
               V záujme bezpečnosti a právnej istoty by sa preto k odkazu na normu EN 12312-9:2005 uverejnenému v Úradnom vestníku Európskej únie malo priložiť primerané upozornenie.
            
         
               (6)
            
            
               Členské štáty by mali pri uverejnení odkazu na svoje vnútroštátne normy, ktorými sa norma EN 12312-9:2005 transponuje, doplniť rovnaké upozornenie,
            
         PRIJALA TOTO ROZHODNUTIE:
   Článok 1
   Odkaz na normu EN 12312-9:2005 Vybavenie letiskových plôch – Osobitné požiadavky – Časť 9: Nakladacie zariadenia kontajnerov/paliet uverejnený v Úradnom vestníku Európskej únie je rovnaký, ako je uvedené v prílohe.
   Článok 2
   Ak podľa článku 5 ods. 2 smernice 98/37/ES členské štáty uverejnia odkaz na vnútroštátnu normu, ktorou sa transponuje harmonizovaná norma EN 12312-9:2005, doplnia jeho uverejnenie rovnakým upozornením, ako je uvedené v prílohe k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 11. marca 2009
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 207, 23.7.1998, s.1.
   
      (2)  Ú. v. ES L 204, 21.7.1998, s. 37.
   
      (3)  Ú. v. EÚ C 336, 31.12.2005, s. 12.
   
      PRÍLOHA
      Uverejnenie názvov a odkazov na európske harmonizované normy v zmysle smernice 98/37/ES
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Prvé uverejnenie v Ú. v. ES/EÚ
               
               
                  Odkaz na starú normu
               
               
                  Dátum ukončenia predpokladu zhody starej normy
                  (poznámka 1)
               
            
                  CEN
               
               
                  EN 12312-9:2005
                  Vybavenie letiskových plôch – Osobitné požiadavky – Časť 9: Nakladacie zariadenia kontajnerov/paliet
               
               
                  31.12.2005
               
               
                  —
               
               
                   
               
            
                  
                              
                                 Upozornenie:
                              
                           
                           
                              Toto uverejnenie sa netýka bodu 5.6 normy, ktorej uplatňovanie neposkytuje predpoklad zhody so základnou zdravotnou a bezpečnostnou požiadavkou 1.5.15 prílohy I k smernici 98/37/ES spolu s požiadavkou 1.1.2 písm. b) uvedenej prílohy.
                           
                        
            
                  Pozn. 1
               
               
                  Dátum ukončenia predpokladu zhody bude vo všeobecnosti dátum stiahnutia starej normy stanovený Európskou organizáciou pre normalizáciu, používatelia týchto noriem sa však upozorňujú na skutočnosť, že v niektorých výnimočných prípadoch to môže byť inak.
               
            Poznámky:
      
                  —
               
               
                  Všetky informácie týkajúce sa dostupnosti noriem možno získať buď od európskych organizácií pre normalizáciu, alebo od národných orgánov pre normalizáciu, ktorých zoznam je uvedený v prílohe k smernici 98/34/ES.
               
            
                  —
               
               
                  Uverejnenie odkazov v Úradnom vestníku Európskej únie neznamená, že normy sú k dispozícii vo všetkých jazykoch Spoločenstva.
               
            Viac informácií o harmonizovaných normách nájdete na internetovej adrese:
      http://europa.eu.int/comm/enterprise/newapproach/standardization/harmstds/.
      
         (1)  ESO: Európska organizácia pre normalizáciu:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. +32 25500811; fax + 32 25500819 (http://www.cen.eu).